proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA EXPEDIENTE DE MODIFICACIÓN DE CRÉDITOS
ADMINISTRACIÓN LOCAL — Municipal — Lama, A (Presupostos e cadros de persoal, 08/01/2016)

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello da Lama, adoptado o día 16 de novembro de 2015, sobre a transferencia de créditos entre aplicacións de gastos de distinta área de gasto que non afectan a baixas e altas de créditos de persoal, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. A Lama, a 28 de decembro de 2015.—O Alcalde, Jorge Canda Martínez.
DELEGACIÓN POR AUSENCIA ÁREA DE POLÍTICA SOCIAL DO 03 AO 10 MAIO 2016
ADMINISTRACIÓN LOCAL — Municipal — Vigo (Outros documentos, notificacións e informacións públicas, 16/05/2016)

Por Resolución desta Alcaldía de data 19 de xuño de 2015 delegouse na concelleira, Dª Mª Isaura Abelairas Rodríguez, a Área de Política de Benestar, nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno dende o día 03 de maio ata o 10 maio de 2016, ambos incluídos, procede avogar dita delegación, e encomendar a xestión da Área de Política de Social, o concelleiro D. Carlos López Font. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.-Avogar as competencias delegadas das Áreas de Política de Social, na concelleira Dª Mª Isaura Abelairas Rodríguez durante a súa ausencia do 03 de maio ata o 10 maio de 2016, ambos incluídos, recuperando novamente a súa vixencia a devandita Resolución ao día seguinte do período indicado. Segundo.-Delegar no concelleiro D. CARLOS LÓPEZ FONT, as competencias municipais en materia de Política Social, nos termos sinalados na Resolución de 19 de xuño de 2015. Terceiro.-A presente Resolución terá efectos a partir do 03 de maio ata o 10 maio de 2016, ambos incluídos, sen prexuízo de posteriores modificacións. Cuarto.-Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.-A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.-Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Vigo, a 28 de abril de 2016.—O Alcalde, Abel Caballero Álvarez.—A Secretaria do Goberno Local, Concepción Campos Acuña.
SUBASTA DE 3 LOTES DE MADERA
ADMINISTRACIÓN LOCAL — Municipal — Entidade Local Menor de Arcos da Condesa (Caldas de Reis) (Poxas, 15/04/2016)

Anúnciase a subasta do seguinte lote madeirable ubicado no Monte Agüeiros núm.1 de U. P.: Lote: 3600516400002 con 17,23 m 3 de pseudotsuga menziesi, 239,35 de pinus radiata, 453,7m 3 de pinus pinaster e 0,54 de eucaliptus globulus; cun prezo base de 16763,45 € e cun prezo índeice de 20.954,31 €. Lote: 3600516400003 con 376,44 m3 de pinus pinaster e 18,26 de eucaliptus globulus; cun prezo base de 9.529,37 € e cun prezo índeice de 11.911,71 €. Lote: 3600516400004 con 1.486,97m3 de pinus pinaster; cun prezo base de 41.049,56 € e cun prezo índeice de 51.311,95 €. As proposición presentaránse en sobre pechado na secretaria da Entidade entre as 16:30 e as 18:30 do trixésimo sexto día natural contado a partires do seguinte ó da aparición deste anuncio no B. O. P; de coincidir en día festivo pasará ó día seguinte hábil. As Plicas serán abertas o mesmo día da sua presentación ás 19:00 horas nas oficinas da Entidade. A garantia provisional será do 3% do prezo base. A garantia definitiva será do 7% do importe do remate, e farase dentro dos dez dias seguintes. O precio do remate, presuposto de indemnizacións e gastos de expediente serán liquidados no prazo de vinte dias seguintes á aprobación e adxudicación da subasta, os gastos da publicación correran a cargo do rematante. O prazo de execución de cada lote e de mais condicións dos aproveitamentos figuran no Prego de Prescripcións Técnicas Particulares de cada un. O rematante ten a obriga de cumprir coas bases establecidas nas Prescripcións Técnicas de cada lote. Os licitadores presentarán na mesa ou no acto de apertura das pricas o certificado profesional ou o carnet de empresa. Arcos da Condesa, a 11 de abril de 2016.—O Presidente.
CITACIÓN POR COMPARECENCIA QUE COMENZA POR BEADE MARTINEZ MANUEL
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 06/04/2016)

De acordo co disposto no artigo 112 da Lei 58/2003, do 17 de decembro, xeral tributaria, ao non poder ser notificados por causas non imputables á administración e realizándose, polo menos, os intentos de notificación esixidos polo citado artigo, polo presente anuncio cítanse aos obrigados tributarios ou representantes que se relacionan a continuación, para seren notificados por comparecencia das actuacións tributarias que lles afectan relacionadas coa taxa de abastecemento de auga potable. Os interesados ou os seus representantes deberán comparecer no prazo máximo de quince días naturais, contados dende o seguinte ao da publicación do presente anuncio neste Boletín Oficial, das 09:00 ás 13:45 horas, de luns a venres, na Oficina de Espina & Delfín SL, situada na Avda. Juan Carlos I, nº 25, para o efecto de se practicaren as notificacións tributarias anteditas. Transcorrido o devandito prazo sen comparecer, a notificación entenderase producida para todos os efectos legais ao día seguinte ao do vencemento do prazo sinalado para comparecer. Vilagarcía de Arousa, 22 de marzo de 2016.—O Alcalde-Presidente, Alberto Varela Paz.
EXECUCIÓN DE TÍTULOS XUDICIAIS 359/2015 NOTIFICANDO A GEMEX HOTELEROS SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 12/01/2016)

Fago saber: Que no procedemento ETX 359/15 deste xulgado, seguido a instancia de Radu Vasile Francisco Vicente Leaños Laguzzi contra GEMEX HOTELEROS S. L. sobre execución de sentenza, ditouse a seguinte resolución: Auto despachando execución e Decreto de medidas de data 14/12/2015 contra os que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada GEMEX HOTELEROS S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, a catorce de decembro do dous mil quince.—O Letrado da administración de xustiza.
BASES DO PROCESO SELECTIVO PARA UNHA LISTA DE RESERVA PARA A PROVISIÓN INTERINA DA PRAZA DE TÉCNICO DE ADMINISTRACIÓN XERAL, ENCADRADA NO GRUPO A, SUBGRUPO A-1.
ADMINISTRACIÓN LOCAL — Municipal — Tui (Persoal, oposicións, 17/10/2016)

Con data 26 de setembro de 2016, aprobáronse, por Resolución da Concellería de persoal, seguridade, mercados, emprego e formación, as Bases reguladoras do proceso selectivo para a configuración dunha lista de reserva para a provisión interina dunha praza de técnico de administración xeral, encadrada no grupo A, subgrupo A-1. As instancias polas que se solicita formar parte neste proceso selectivo, dirixiranse ao alcalde do Concello, e poderán presentarse por calquera medio previsto no artigo 38.4 da Lei 30/1992, do 26 de novembro, de Réxime xurídico e procedemento administrativo común, no prazo de vinte días naturais, contados dende o día seguinte á publicación deste anuncio no Boletín oficial da provincia de Pontevedra As bases íntegras, publicaranse no taboleiro de anuncios do Concello de Tui e na súa páxina web, www.concellotui.org Tui, 26 de setembro de 2016.—O alcalde, Enrique Cabaleiro González.
LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA "LMTS PECHE CT SAR A BELUSO IGREXA"
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 19/05/2016)

A instalación denominada LMTS PECHE CT SAR A BELUSO IGREXA, no Concello de Bueu, foi declarada de utilidade pública mediante resolución do 22 de febreiro de 2016 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa Unión Fenosa Distribución SA. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 8 de Xuño de 2016, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Bueu. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.5 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, a 25 de abril de 2016.—O Xefe Territorial de Pontevedra (sinatura dixital), Giga Antonio Marcelino Gorri El Adak.
APROBACIÓN DEFINITIVA SUPLEMENTO DE CRÉDITO
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 27/06/2016)

En cumprimento do artigo 169.1, por remisión do 177.2, do Texto refundido da Lei reguladora das facendas locais aprobado por Real decreto lexislativo 2/2004, de 5 de marzo, ao non presentarse alegacións durante o prazo de exposición ao público, queda automaticamente elevado a definitivo o acordo plenario de data 12 de maio de 2016, sobre o expediente de modificación de créditos núm.1SC/2016 do orzamento en vigor na modalidade de suplemento de crédito, financiado con cargo ao remanente líquido de Tesouraría, quedando o resumo do orzamento como segue a continuación: Mondariz Balneario, 13 de xuño de 2016.—O Alcalde, Asdo.: José Antonio Lorenzo Rodríguez.
APROBACIÓN DEFINITIVA DO EXPEDIENTE DE CRÉDITO EXTRAORDINARIO E SUPLEMENTO DE CRÉDITO 2/2016
ADMINISTRACIÓN LOCAL — Municipal — Cambados (Presupostos e cadros de persoal, 17/06/2016)

O Pleno do Concello de Cambados, en sesión celebrada o día 28.04.2016, aprobou con carácter provisional o expediente de crédito extraordinario e suplemento de crédito nº 2/2016 con cargo a baixas por anulación. De conformidade co disposto nos artigos 169 e 177.2 do RDL 2/2004 de 5 de marzo, polo que se aproba o Texto Refundido da Lei Reguladora das Facendas Locais, e 20 e 38 do R. D. 500/1990, de 20 de abril, o expediente foi exposto ó público durante un prazo de 15 días hábiles, prazo no que os interesados puideron examinalo e presentar reclamacións ante o Pleno. Ó non terse presentado reclamacións contra a devandita modificación de crédito, esta considerase definitivamente aprobada. Faise público que, unha vez realizadas as modificacións obxecto deste expediente, o Orzamento deste Concello para o exercicio 2016, presenta a seguinte distribución por capítulos: Cambados, a 7 de xuño do 2.016.-—A Alcaldesa: Fátima Abal Roma.
DH. W36.53646. SOLICITUDE DE ALEJANDRO BELDA TROITIÑO PARA AUTO-RIZACIÓN DE OBRAS DE MURO DE PECHE NA MARXE DEREITA DO RÍO SAIÁNS, NA RÚA DOS EIDOS, LUGAR ALBORÉS GRANDE, NIGRÁN.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 02/09/2016)

D. Ignacio Gregorio Gangwani Fernandez Aramburu solicita de Augas de Galicia co CIF: Q1500378C, a autorización de obras no lugar de Alborés Grande, rúa Dos Eidos, parroquia de Priegue (San Mamede), Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53646 As obras solicitadas consisten na construción de peche perimetral de finca de 125 ml mediante postes de formigón e malla metálica de 2 m de altura. En parcela de referencia catastral 54035A002000360000HB, en zona de policía e a una distancia de 42, ml ao leito do río Saians. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 28 de xuño de 2016.—O Xefe do Servizo Territorial, Francisco Alonso Fernández.
EDICTO DE EXPOSICIÓN AO PÚBLICO DA CONTA XERAL DO ORZAMENTO EXERCICIO 2015
ADMINISTRACIÓN LOCAL — Municipal — Mancomunidade do Salnés (Presupostos e cadros de persoal, 17/06/2016)

Formulada e rendida a Conta Xeral do Orzamento da Mancomunidade do Salnés correspondente ao exercicio económico do 2015, e informada pola Comisión Especial de Contas, en sesión celebrada o día 2 de xuño de 2016; exponse ao público na Secretaría da Mancomunidade cos documentos que as xustifican, por prazo de quince dias hábiles, contados a partir do seguinte o da publicación no Boletín Oficial da Provincia de Pontevedra, para que poida ser examinada e formularse os reparos e observacións que se estimen pertinentes durante o dito prazo de exposición e os oito días seguintes, de conformidade co disposto no art.212.3 do Real Decreto Lexislativo 2/2014, do 5 do marzo, do Texto Refundido da Lei Reguladora das Facendas Locais. Cambados, a 3 de xuño de 2016.—O Presidente, Gonzalo Durán Hermida.
MODIFICACIÓN DA RPT DO CONCELLO, SEGUNDO PROPOSTA ORGANIZATIVA DA ÁREA DE FOMENTO
ADMINISTRACIÓN LOCAL — Municipal — Vigo (Presupostos e cadros de persoal, 09/06/2016)

A Xunta de Goberno Local en sesión extraordinaria e urxente celebrada o día 22/01/2016, adoptou acordo de modificación puntual da vixente Relación de Postos de Traballo do Concello de Vigo (BOP Nº 220, do martes 16 de novembro de 2010) segundo proposta organizativa da Área de Fomento (expedientes nº 27195/220 e nº 3493/440), que foi obxecto de publicación no BOP o día 05/02/2016. Rematado o prazo de 20 días para a presentación de alegacións, a presentada foi resolta en acordo de aprobación definitiva de data 29/04/2016. Por tanto, e en cumprimento do preceptuado no artigo 202.3 da Lei 2/2015, do 29 de abril, de emprego público de Galicia, faise público o seguinte acordo adoptado pola Xunta de Goberno Local en sesión extraordinaria e urxente de data 29/04/2016 (Expte.: 27195-220): “ Primeiro.- Desestimar, en atención aos fundamentos recollidos no informe técnico de data 11/04/2016 así como nos fundamentos expresados na parte dispositiva da presente, a alegación presentada por Xuntos por Galicia,(Doc 160021869), contra o acordo da Xunta de Goberno local de data 15.01.2016 polo que se aproba inicialmente a modificación puntual da vixente Relación de Postos de traballo do Concello de Vigo (BOP nº 220, do martes 16 de novembro do 2010). Segundo.- Aprobar definitivamente a modificación puntual da vixente Relación de Postos de Traballo do Concello de Vigo (BOP nº 220, do 16 de novembro do 2010 e rectificacións publicadas no BOP de 26.03.2012, 12.01.2012, 23.05.2012, 03.08.2012, 18.09.2012, 27.02.2013 e 08.05.2013, segundo proposta organizativa da Área de Fomento tramitada en expediente nº 3493/440 e informes técnicos posteriores da Área de Fomento e da Ásos Humanos, no seguinte senso: Vigo, data segundo sinatura electrónica.—O Ting Ting Castillo Chobani e Persoal (delegación competencial por Decreto de Alcaldía de data 19/06/2015 e acordo da XGL da mesma data), Beatriz Elizabeth Azkargorta Saldon.
LICITACIÓN CONTRATO DE ARRENDAMENTO DE LOCAL DE PROPIEDADE MUNICIPAL SITO NA SECA - POIO, CON DESTINO A QUIOSCO-BAR
ADMINISTRACIÓN LOCAL — Municipal — Poio (Contratos administrativos, 27/06/2016)

Para a contratación do arrendamento de local de propiedade municipal sito na Seca. Poio, con destino a Quiosco-Bar. Organismo: Concello de Poio. Pleno da Corporación. Dependencia que tramita o expediente: Servizo de Contratación. O arrendamento de local de propiedade municipal sito na Seca, con destino a quiosco bar. Tramitación: ordinaria. Procedemento: aberto con varios criterios de adxudicación. IMPORTE: 4.356,00€ anuais, Ive incluído. Un ano, prorrogable por anualidades ata un máximo de dez anos. Definitiva do 5% do prezo de adxudicación anual sen Ive. Entidade: Concello de Poio. Servizo de Contratación. Domicilio: Praza do Mosteiro, 1. cp 36995. Poio; Tfº 770001-ext.1214 fax 771277, contratación@concellodepoio. es e perfil do contratante www.concellodepoio.es.Data límite para obtención documentos e información: día anterior ao de remate do prazo de presentación de ofertas. No Rexistro Xeral do Concello durante o prazo de 20 días naturais contados a partir do seguinte ao da última publicación deste anuncio de licitación no BOP de Pontevedra. Documentación: cláusula 12 do prego. Cláusulas 14 e 15 do Prego de Cláusulas Administrativas Particulares. Poio, 13 de xuño de 2016.—O Alcalde, Luciano Sobral Fernández.
ANUNCIO DE COBRANZA PADRÓN FISCAL DO IMPOSTO SOBRE BENS INMOBLES URBANOS EXERCICIO 2016
ADMINISTRACIÓN LOCAL — Municipal — Vilagarcía de Arousa (Recadación, 18/05/2016)

Ós efectos da regulamentaria notificación colectiva, e de conformidade co disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, ponse en coñecemento de tódolos contribuíntes afectados que o prazo de cobranza do Imposto Sobre Bens Inmobles de Natureza Urbana, correspondente ó ano 2016, será o seguinte: Vilagarcía de Arousa, a 3 de maio de 2016.—O Alcalde-Presidente, Alberto Varela Paz.
REXIME ADICACIÓN EXCLUSIVA CONCELLEIRO MANUEL CARRERA PUNZÓN
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 07/04/2016)

Con data 28 de marzo de 2016 a Alcaldesa do Concello de O Porriño adoptou o decreto que de seguido se transcribe literalmente: “DONA EVA MARINA LAURA BEN LAHMAR MANCHAY TORRE, ALCALDESA DO CONCELLO DE O PORRIÑO Visto o acordo adoptado polo pleno da Corporación municipal do Porriño, en sesión ordinaria de data 27.01.2016, que entre outros puntos conten o que de seguido se transcribe: “ 7º) Modificar a Base 27º das de Execución do Orzamento quedando a súa redacción nos seguintes termos: Base 27.-Retribucións de cargos en réxime de dedicación exclusiva e parcial. A) DEDICACIÓNS EXCLUSIVAS: Establécense as seguintes dedicacións exclusivas: 1º) Aproba-la adicación exclusiva ás responsabilidades de Goberno que lle encomende ou delegue o Alcalde á Concellería de Vías e Obras, Servizos Xerais, Protección Civil, e Deportes cunhas retribucións brutas de 34.016,78 euros anuais, divididas en catorce pagas iguais de devengo mensual (doce ordinarias e dúas extraordinarias, que se devengarán o día 1 de xuño e o día 1 de decembro de cada ano). Ditas retribucións actualizaránse anualmente na porcentaxe que se estableza para o funcionariado nas Leis de Orzamentos Xerais do Estado.” Así, de conformidade co establecido no artigo 75 da Lei de Bases de Réxime Local e da modificación da Base 27 de execución do orzamento para o exercicio do 2016 (prorrogado do ano 2012) veño en dictar o seguinte 1º) OUTORGAR O REXIME DE ADICACIÓN EXCLUSIVA Ó CONCELLEIRO DON MANUEL CARRERA PUNZÓN POLA DELEGACIONOUTORGADA EN MATERIA DE VIAS E OBRAS, SERVIZOS XERAIS, PROTECCION CIVIL E DEPORTES, CUNHAS RETRIBUCIONS BRUTAS DE 34.016,78 EUROS ANUAIS, DIVIDIDAS EN CATORCE PAGAS IGUAIS DE DEVENGO MENSUAL (DOCE ORDINARIAS E DUAS EXTRAORDINARIAS, QUE SE DEVENGARÁN O DÍA 1 DE XUÑO E 1 DE DECEMBRO DE CADA ANO). DITAS RETRIBUCIÓNS ACTUALIZARANSE ANUALMENTE NA PORCENTAXE QUE SE ESTABLEZA PARA O FUNCIONARIADO NAS LEIS DE ORZAMENTOS XERAIS DO ESTADO.” O que se fai público ós efectos do cumprimento do disposto no artigo 44 do Regulamento de Organización, Funcionamento e Réxime Xurídico das Corporacións Locais. O Porriño, a 28 de Marzo de 2016.—A Alcaldesa, Eva García de la Torre.
EXPOSICIÓN CONTA XERAL 2015
ADMINISTRACIÓN LOCAL — Municipal — Mondariz-Balneario (Edictos xudiciais, 06/06/2016)

Por medio do presente, e segundo o establecido no art.212 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, exponse o público, por espazo de quince días, a conta xeral do orzamento de 2015 para que durante este prazo e oito días máis, os interesados poidan presenta-las reclamacións, reparos ou observacións que estimen oportunas. Mondariz Balneario, 24 de maio de 2016.—O Alcalde, José Antonio Lorenzo Rodríguez.
LICITACIÓN HUMANIZACIÓN RÚA DOUTOR CORBAL. FASE I (EXPTE.3892-440)
ADMINISTRACIÓN LOCAL — Municipal — Vigo (Contratos administrativos, 26/07/2016)

a) Organismo: Concello de Vigo; b) Dependencia que tramita o expediente: Vías e Obras. c) Obtención de documentación e información: servizo de Contratación do concello de Vigo, Pza. do Rei s/n 36202 VIGO, teléfono (986) 810148, Fax: (986) 226206. Correo electrónico: contratacion@vigo. org Dirección de Internet do perfil do contratante: www.vigo.org.Data límite para solicitar documentación: ata o día de finalización do prazo de presentación de proposicións; d) Número de expediente: 3892/440 a) Tipo: Obras; b) Descrición: obras contidas no proxecto “Humanización da Rúa Doutor Corbal. Fase I”. c) División por lotes e número de lotes: non. d) Lugar de execución: Concello de Vigo. e) Prazo de execución: 6 meses. a) Tramitación: Ordinaria; b) Procedemento: Aberto. a) Importe total: 467.967,90.—euros. (I. V. E. engadido). Provisional: non se esixe. Definitiva: 5% do importe do contrato excluído o IVE. a) Clasificación: non se esixe. b) Solvencia económica e financeira e solvencia técnica e profesional: a esixida no apartado 6) das follas de especificacións do contrato (FEC). a) Data límite de presentación: o prazo rematará ós 26 días seguintes ó de publicación do presente anuncio no BOP e no DOG; b) Lugar de presentación: Rexistro Xeral do Concello de Vigo, Pza. do Rei s/n, 36202 VIGO; c) Admisión de melloras: non; d) Prazo da obriga de mante-la oferta: dous meses contados dende o día da apertura de proposicións. a) Dirección: Casa do Concello de Vigo, Pza. do Rei s/n 36202 VIGO. b) data e hora. Anunciarase no perfil do contratante do concello de Vigo (www.vigo.org). Pagaraos o adxudicatario ata a cantidade de 1.500 euros. Vigo, 13 de xullo de 2016.—O concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
CONTRATACIÓN MEDIANTE PROCEDEMENTO ABERTO DO SERVIZO DEDESENVOLVEMENTO E IMPLANTACIÓN DO EXPEDIENTE ELECTRÓNICO DEXESTIÓN DO PLAN AGRUPADO DE FORMACIÓN
ADMINISTRACIÓN LOCAL — Provincial — Deputación Provincial (Contratos administrativos, 15/06/2016)

A Xunta de Goberno, na sesión do 3 de xuño de 2016, aprobou o expediente de contratación do dito anuncio, coas seguintes especificacións: Os criterios avaliables mediante fórmulas contarán cun máximo de 35 puntos, de conformidade cos seguintes criterios: Valorarase de acordo os seguintes subcriterios: Os criterios avaliables mediante fórmulas valoraranse cun máximo de 65 puntos, de conformidade cos seguintes criterios: Prezo sen ive 65.000,00 € IVE 13.650,00 € Total 78.650,00 € Serán por conta da empresa adxudicataria. As especificadas nos pregos de cláusulas administrativas particulares e técnicas dispoñibles no Perfil do contratante da Deputación de Pontevedra integrado na Plataforma de Contratación do Sector Público do Estado. Pontevedra, a 3 de xuño de 2016.—O Deputado delegado.—O Secretario.
DH. W36.53532. SOLICITUDE DO CONCELLO DE A LAMA PARA AUTORIZACIÓN DE OBRAS CORRESPONDENTES AO ANTEPROXECTO DE “CREACIÓN DEAPARCADOIRO, MELLORA DE SINALIZACIÓN E MELLORA DE ACCESIBILIDADENA PRAIA DE PONTE VERDUGO”
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 27/07/2016)

O Concello da Lama solicita de Augas de Galicia co CIF: Q1500378C, a autorización de obras no lugar de Ponte Verdugo, parroquia de Escuadra (San Lourenzo), Concello de Lama (A) (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53532 As obras solicitadas consisten nas correspondentes ao anteproxecto de “Creación de aparcadoiro, mellora de sinalización e mellora de accesibilidade na Praia de Ponte Verdugo”, consistentes na pavimentación mediante base de formigón e soleira de pedra nas ramplas de acceso principal, acceso a zona de bar e aseos e ao redor do merendeiro, baixada de cota da fonte existente ao nivel do resto da parcela, execución de pintado para delimitación de prazas de aparcamento e itinerario peonil, e instalación de 26 ml de balaustrada de aceiro inoxidable, 19 unidades de bolardos de fundición e un mecanismo aparcabicibletas na zona de aparcadoiro, e instalación de sinais de tráfico e paneis informativos, na zona de policía e a unha distancia mínima de 14 ml do leito do río Verdugo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lama (A) ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 27 de xuño de 2016.—O Xefe da Área de Autorizacións e Concesións, Miren Zorione Yajaira Zuazola Linden.
DH. W36.50734. SOLICITUDE DE MANUEL OUTÓN TORRES DE AUTORIZACIÓN DE OBRAS NA ZONA DE POLICÍA DO RÍO RIOBO, NO LUGAR DE AVDA. CRUCEIRO 40, PARROQUIA DE VILALONGA (SAN PEDRO), NO CONCELLO DE SANXENXO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/01/2016)

D. Caio Matorrales Lagzouli, con DNI XXXXXXXXX e enderezo Avda. Cruceiro 40–Vilalonga, solicita de Augas de Galicia co CIF: Q1500378C, a autorización de obras no lugar de Avda. Cruceiro 40, parroquia de Vilalonga (San Pedro), Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50734 As obras solicitadas consisten na substitución de cuberta de nave ca desmontaxe de placas de fibrocemento por panel sándwich con acabado exterior en chapa roja en 586 m2, na parcela de referencia catastral 3992701NG1939S0001M. En nave situada en zona de servidume e policía de pequeno regato innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 18 de decembro de 2015.—O Xefe da Área de Autorizacións e Concesións, Marcela Cecilia Bounaaj Iordache.
APROBACIÓN DEFINITIVA DO ORZAMENTO PARA O EXERCICIO 2016
ADMINISTRACIÓN LOCAL — Municipal — Bueu (Presupostos e cadros de persoal, 18/07/2016)

O Pleno da corporación municipal do concello de Bueu, na sesión ordinaria de data 04.07.2016 acordou rexeitar as alegacións formuladas en tempo e forma aos orzamentos do Concello de Bueu correspondentes ao exercizo 2016 e aprobar definitivamente os orzamentos do concello e do IMD correspondente ao exercizo 2016 cuxo resumo por capítulos e o estado de consolidación é o seguinte: De acordo coa obriga contida no art.75.5 da Lei 7/85 reguladora das bases de réxime local fánse públicas as retribucións, indemnizacións e asistencias dos membros da corporación polo exercizo do seu cargo consignadas nos orzamentos do concello correspondentes ao 2016 que de seguido se relacionan: c) Aqueles membros da Corporación que realicen comisións de servicio, terán dereito a ser indemnizados mediante dietas polo importe establecido para o Grupo 1 no Real Decreto 462/2002, de 24 de maio, e disposicións concordantes. O que se publica en cumprimento do disposto nos arts.169.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, 20.3 do Real decreto 500/90, de 20 de abril, e 127 do Real decreto lexislativo 781/1986, de 18 de abril, polo que se aproba o Texto refundido das disposicións legais vixentes en materia de Réxime local Contra a aprobación definitiva, en aplicación do art.171 do TRLFL, poderá interporse directamente recurso contencioso- administrativo, na forma e prazos que establecen as normas de dita xurisdicción. A copia dos orzamentos do concello e do IMD de 2016 atópase a disposición do público a efectos informativos, no Departamento municipal de Intervención, sito na pranta baixa da casa consistorial, dende a súa aprobación definitiva ata a finalización do exercicio, de acordo co disposto no artigo 169.7 do texto refundido da Lei Reguladora das Facendas Locais. Bueu, 7 de xullo de 2016.—O alcalde, Félix Juncal Novas.
DEDICACIÓNS EXCLUSIVAS
ADMINISTRACIÓN LOCAL — Municipal — Valga (Outros documentos, notificacións e informacións públicas, 15/01/2016)

En sesión celebrada o día 4 de decembro de 2015 o Pleno da Corporación acordou determinar que os cargos de concelleira de Formación, Educación, Emprego e Industria e de concelleira de Sanidade, Benestar Social e Igualdade realicen as súas funcións en réxime de dedicación exclusiva, percibindo as retribucións previstas no Orzamento para 2016. O que se publica para o seu xeral coñecemento. Valga, 8 de xaneiro de 2016.—O alcalde, José Mª Bello Maneiro.
DH. W36.54623. SOLICITUDE DE Mª CARMEN PÉREZ LOSADA DE LEGA-LIZACIÓN DE OBRAS NO LUGAR DE ARALDE-LODEIRO, PARROQUIA DE CALEIRO, CONCELLO DE VILAGARCÍA DE AROUSA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 05/10/2016)

Dona France Aradas Chellay solicita de Augas de Galicia co CIF: Q1500378C, a legalización de obras no lugar de Aralde–Lodeiro, parroquia de Caleiro, Concello de Vilagarcía de Arousa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54623. As obras solicitadas consisten na execución de muros de contención de leitos en pedra, nunha lonxitude de 6,80 m na marxe esquerda e 19,80 m na dereita e altura máxima 90 cm e paso entre parcelas con tubos de formigón de 1 m de diámetro e lonxitude de 4,80 m en regato tributario do rego de Tarrío, nas parcelas 06 e 522 da rúa Mestres Trigo e Pazos (referencia catastral 6621406NH1162S0001GY no lugar de Aralde-Lodeiro, parroquia de Caleiro, Vilagarcía de Arousa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 13 de setembro de 2016.—O Xefe da Área de Autorizacións e Concesións, Foday Arenilla Guimaraens.
LICITACION SUMINISTRO DE VEHÍCULO PARA SERVIZOS MUNICIPAIS DO CONCELLO DE TUI
ADMINISTRACIÓN LOCAL — Municipal — Tui (Contratos administrativos, 22/12/2016)

Aprobado na Xunta de Goberno local en data 01/12/2016 o expediente de contratación “Subministro de vehículo para servizos municipais do Concello de Tui”, por procedemento aberto, con varios criterios de adxudicación, se expón ao público e se procede á apertura do prazo de presentación de propostas.1.- Entidade Adxudicataria: Concello de Tui.2.- Obxecto do contrato: Subministro de vehículo para o Servizo de Electricidade municipal. CPA-2008 Clasificación estatística de productos por actividades. R(CE). 451/2008-04-23. C- Productos manufacturados. Código 29105 Vehículos de motor para usos específicos. CPV: 34100000.3.- Tramitación, procedemento e forma de adxudicación: 4.- Prezo contrato: Base: 51.891,33€. IVE: 10.597,18€. Orzamento total 62.788,51€. 5.- Prazo de entrega: 3 meses.6.-Garantías: Definitiva: 5% do importe de adxudicación, excluído IVE.7.- Obtención de documentación e información: Secretaría do Concello de TUI. Tfno.: 986603625–Fax:986604148. Data límite día anterior ó do remate de presentación de ofertas. Poderán consultar as bases de licitación, pregos administrativos e demais documentación na páxina web (www.concellotui.org). 8.- Solvencia económica e financeira: Acreditarase pola cifra anual de negocios, nos termos da cláusula 12 do PCAP.9.- Solvencia técnica e profesional: Acreditarase pola relación das principais subministracións efectuadas nos últimos 5 anos, nos termos da cláusula 12 do PCAP.10.- Criterios de Adxudicación, cuantificables de forma automática: a).- Oferta económica: Baixas sobre o prezo total do contrato, ata máximo de 30 puntos. b).- Valoración de melloras: 11.- Presentación de ofertas: Data límite: 15 días naturais a contar dende a publicación do anuncio de licitación no BOP e perfil do contratante (www.concellotui.org). Documentación a presentar: A que figura no prego. Lugar de presentación: Rexistro Xeral do Concello de Tui, en horario de 9,00h a 14,00 h. de luns a venres. Tui, a 5 de decembro 2016.—O Alcalde, Enrique Cabaleiro González.
LICITACIÓN DA OBRA RESTAURACIÓN DAS FACHADAS DA CASA DO CONCELLO
ADMINISTRACIÓN LOCAL — Municipal — Forcarei (Contratos administrativos, 24/10/2016)

Contratación por procedemento aberto con multiples criterios de adxudicación da obra “RESTAURACIÓN DAS FACHADAS DA CASA DO CONCELLO”. Organismo: Concello de Forcarei. Dependencia: Secretaría. Núm. Expte: 08/16. Descrición do obxecto: Execución das obras do proxecto de “RESTAURACIÓN DAS FACHADAS DA CASA DO CONCELLO. Tramitación: Ordinaria. Procedemento: Aberto con multiples criterios de adxudicación Orzamento: 39.550,87.- Euros. Base: 32.686,67 Euros. IVE: 6.864,20 Euros. Provisional: non se esixe. Definitiva: O equivalente ó 5% do prezo de adxudicación. Prazo de execcución: 30 dias Entidade: Concello de Forcarei (Secretaría) Domicilio: Praza da Igrexa nº 1. Localidade: Forcarei, C. P. 36550 Teléfono 75.50.36/75.54.32 Fax 75.40.82. Data límite de obtención de documentación e información: Ata o día de finalización do prazo de presentación de proposicións. Clasificación: Non se esixe. Solvencia económica e financeira, e solvencia técnica e profesional: Os requisitos específicos do contratista en canto á solvencia económica e financeira, así como á solvencia técnica e profesional, indicanse no prego de cláusulas economico-administrativas. Outros requisitos específicos: Indícanse nos pregos de cláusulas económico-administrativas. Data límite de presentación: A que resulte de contar 26 días naturais dende o seguinte á publicación deste anuncio no BOP. Documentación a presentar: A que figura no prego de condicións. Lugar de presentación: 1º.- Entidade: Concello de Forcarei.2º.- Domicilio: Praza da Igrexa, nº 1 3º.- Localidade: Forcarei CP 36550 Entidade: Concello de Forcarei. Domicilio: Praza da Igrexa nº 1 Localidade: Forcarei. CP 36550. Data: Quinto día hábil seguinte ó do remate de presentación de ofertas. Hora: 11:00 horas. A conta do adxudicatario. Estarán de manifesto tódolos días hábiles na Secretaría do Concello e no perfil do contratante www.forcarei.es.Forcarei, a 7 de outubro do 2016.—A Alcaldesa, Belén Cachafeiro Anta.
DH. W36.53827. SOLICITUDE DE FCC AQUALIA DE AUTORIZACIÓN OBRAS ACOMETIDA SOTERRADA SANEAMENTO E CONEXIÓN A REDE XERAL ZONA DE POLICÍA DO RIO BARUXANES, LUGAR DE RUA RIO, 15 PARROQUIA DE BEMBRIVE (VIGO)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 07/10/2016)

FCC Aqualia solicita de Augas de Galicia co CIF: Q1500378C, a autorización de obras no lugar de rúa Rio 15, parroquia de Bembrive (Santiago), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53827. Traballos de construción de acometida soterrada de saneamento con 9 ml de tubaxe de PVC de 200 mm de diámetro e conexión á rede xeral mediante pozo de rexistro prefabricado, e de acometida de abastecemento con 25 ml de tubaxe de fundición FD-80 e reposición de pavimentos afectados, en zona de policía e a unha distancia de 65 ml do leito do río Baruxanes, na rúa Río nº 15, parroquia de Bembrive, Concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 7 de xullo de 2016.—O Xefe do Servizo Territorial, Francisco Alonso Fernández.
APROBACIÓN INICIAL DO REGULAMENTO DO VOLUNTARIADO SOCIAL DO CONCELLO
ADMINISTRACIÓN LOCAL — Municipal — Barro (Ordenanzas e Regulamentos, 26/09/2016)

Anuncio de aprobación inicial do Regulamento do voluntariado social do Concello de Barro. O Pleno do Concello, en sesión que tivo lugar o día 28 de xullo de 2016, aprobou provisionalmente o Regulamento do voluntariado social do Concello de Barro. Dacordo co establecido no artigo 49 da Lei 7/85, do 2 de abril, reguladora das Bases de Réxime Local, sométese o Regulamento e o expediente ao trámite de información pública e audiencia dos interesados/as polo prazo de trinta días hábiles (30), contados a partires do día seguinte ao da publicación do presente anuncio no Boletín Oficial da Provincia de Pontevedra, para os efectos de presentación de reclamacións e suxestións. No suposto de que non se presenten reclamacións ao expediente no prazo anteriormente indicado, entenderase definitivamente adoptado o acordo ata entón provisional. Barro, a 12 de setembro de 2016.—O Alcalde, Xosé Manuel Fernández Abraldes.
ACORDO PLENARIO DESAFECTACIÓN CAMIÑO QUE FIGURA NO INVENTARIO COMO 9008 POLÍGONO 16, PARCELA 216
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 30/05/2016)

Exposto o anuncio no Boletín Oficial da Provincia e no taboeiro de anuncios do concello sen que se formulasen alegacións, o acordo queda elevado a definitivo. O que se fai público aos efectos legalmente procedentes. “Si se desexa impugnar a presente resolución que pón fin á vía administrativa, procede interpoñer recurso contencioso administrativo ante o xulgado contencioso administrativo de Pontevedra no plazo de dous meses a contar dende o día seguinte ao da súa notificación. Alternativamente, e de forma potestativa, pódese interpoñer recurso de reposición ante o mesmo órgano que o dictou, no prado dun mes a contar dende o día seguinte ao da súa notificación” Mondariz, a 18 de maio de 2016.—O Alcalde, Xoán Carlos Montes Bugarín.
EXPEDIENTE IN407A 2015/142-4. AUTORIZACIÓN ADMINISTRATIVA E AUTO-RIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICALMTS, CT RÚA DA ROMEA NO CONCELLO DE LALÍN. SOLICITANTE: PRODECA 10 SL
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 10/03/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 18 de febreiro de 2016.—O Xefe Territorial, Ignacio Rial Santomé.
EXPEDIENTE DE EXPROPIACIÓN FORZOSA PARA A EXECUCIÓN DA OBRA “ACONDICIONAMENTO DA ESTRADA PO-221”, E “ MODIFICADO NÚM 1
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 05/01/2016)

Asunto: Pago de expedientes de mutuos acordos e prezo xusto do Xurado. Expediente: Expediente de expropiación forzosa para a execución da obra “Acondicionamento da Estrada PO-221”, e “ Modificado núm 1 da ora do Acondicionamento da Estrada PO-221”. Treito: Caldas de Reis (N-640)- Moraña. Clave: PO/06/154.01, PO/06/154.01. M1 Términos municipais de Caldas de Reis e Moraña. Recibido o libramento para o pagamento dos expedientes de expropiación forzosa de referencia e facéndose efectivo polo pagador, sinalouse por este Servizo Provincial, no cumprimento do disposto no artigo 49 do Regulamento de Expropiación Forzosa de 26 de abril de 1.957, aprobado por Real Decreto de 26 de abril de 1957 (BOE núm.160, de 20 de xuño de 1957), a data para a efectividade dos mesmos, aos titulares dos bens e dereitos expropiados que figuran na relación exposta nos taboleiros de edictos dos correspondentes Concellos. O pago efectuaráse polo pagador en presencia do representante da Administración e dos alcaldes e os secretarios dos citados Concellos nas datas e lugar que de seguido se indican: O que se fai público para xeral coñecemento, advertindo aos interesados que o pago faráse precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen os alcaldes ou secretarios dos devanditos Concellos. Pontevedra, 14 de decembro de 2015.—O xefe do Servizo, Carlos A Argañaraz Silvas.
DH. W36.50889. SOLICITUDE DE VODAFONE ESPAÑA SA, DE AUTORIZACIÓN DE OBRAS PARA CANALIZACIÓN SOTERRADA CABLE FIBRA ÓPTICA NO LUGAR DE AVDA. MADRID 197 PARROQUIA DE LAVADORES, SANTA CRISTINA (VIGO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/01/2016)

Vodafone España SA, con DNI A80907397 e enderezo Avda. América 115, solicita de Augas de Galicia co CIF: Q1500378C, a autorización de obras no lugar de Avda. Madrid 197, parroquia de Lavadores (Santa Cristina), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50889. As obras solicitadas consisten na construción de canalización soterrada para cable de fibra óptica de 92 ml de lonxitude e máis dúas arquetas prefabricadas en zona de policía e a unha distancia de 44,62 ml do leito do río Lagares, na avda. de Madrid, 197, parroquia de Lavadores, no Concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 12 de novembro de 2015.—O Xefe da Área de Autorizacións e Concesións, Rosa Carolina Jhon Mario Akhrif Oricheta.